Plaas verlowing fotosessie van Hannes & Danelle - Mooi Troues
Hannes en Danelle is 'n baie mooi paartjie en ons is opgewonde om hul plaas verlowing fotosessie met Mooi Troues se lesers te deel.
Hulle sou amper nie ontmoet het sou Danelle nie haar planne verander het nie. As jy kyk na die plaas verlowing fotosessie foto's sal jy kan sien die verliefdheid tussen die paartjie is net so sterk soos daai oomblik toe hul mekaar die eerste keer gesien het. Hulle liefdes verhaal is baie interessant en gaan oor kanse neem en vasbyt.
Geniet die plaas verlowing fotosessie en paartjie se storie.
Ek was rustig by die huis die Saterdag toe 'n vriend my vra of ek nie saam met hom na een van sy vriende se Afskeid Partytjie toe wil gaan nie. Ek moet eerlik sê, ek was glad nie lus vir uit gaan saam met die vriend nie.
Die aand kom hy my toe optel my my huis en ons is op pad plaas toe. Met die aankoms op die plaas was ek maar lekker op my senuwee omdat ek niemand geken het nie.
Soos ek om die hoek van die gang loop kom Hannes in die gang af. Dit was sowaar liefde met die eerste oogopslag! Ek was dadelik verlief en kon die hele aand nie my oë van hom af hou nie. Hannes het eers gedink ek en sy vriend het iets aangehad, maar ek het dit duidelik gemaak dat ons glad nie in 'n verhouding was nie.
Die volgende oggend het ek wakker geword met 'n BBM van hom af wat gevra het "Slaap jy nog?" min wetend het ek geweet daai dag praat ek met my man. So is hy toe Amerika toe en ons het kontak gehou. Hy het gedink ek gaan van hom vergeet en aan beweeg … Nee dit was nie my plan nie ek het vir hom gewag en toe hy na 3 maande terug keer het ons weer mekaar gekontak en opgevang.
Die oggend van my verjaarsdag word ek 6 uur wakker gemaak met 'n stem wat sê koffie op die stoep ek moet gou maak voor die son op is. Slaapklere en al is ek toe op en gaan uit op die stoep. Voor my is dieselfde tafel met rose ens. toe uit gedra op die stoep. Ons sit rustig en drink ons koffie terwyl ek nou wonder wat gaan ek kry vir my verjaarsdag.